मुबारक ने लगाई माफी की गुहार, पत्नी को मिली जमानत  
सुजान 30 लाख अमेरिकी डॉलर की अपनी संपत्ति और बंगला सरकार को देने को तैयार हो गईं, जिसके बाद उन्हें जमानत मिली।
मिस्र के पूर्व राष्ट्रपति होस्नी मुबारक की पत्नी सुजान मुबारक को भ्रष्टाचार के मामले में जमानत मिल गई है। शुक्रवार को शर्म अल शेख के लाल सागर रिजॉर्ट से हिरासत में ली गईं सुजान 30 लाख अमेरिकी डॉलर की अपनी संपत्ति और बंगला सरकार को देने को तैयार हो गईं, जिसके बाद उन्हें जमानत मिली।  उनके पति मुबारक ने भी आम माफी पाने के लिए ऐसा करने का वादा किया है। 'अल अरबिया' अखबार ने खबर दी कि मिस्र के अभियोजकों ने पूर्व प्रथम महिला को रिहा करने के आदेश दिए।